open-index/open-wikipedia-markdown huggingface dataset:
ইয়ান ভের্টোনেন

**ইয়ান ভের্ট লিভে ভের্টোনেন** (, ; জন্ম: ২৪ এপ্রিল ১৯৮৭; **ইয়ান ভের্টোনেন** নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব বেনফিকা এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০০২ সালে, ভের্টোনেন বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০০৭ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১৩৯ ম্যাচে ৯টি গোল করেছেন।

## প্রারম্ভিক জীবন
ইয়ান ভের্ট লিভে ভের্টোনেন ১৯৮৭ সালের ২৪শে এপ্রিল তারিখে বেলজিয়ামের সিন্ট-নিকলাসে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা হচ্ছেন পল ভের্টোনেন এবং তার মা হচ্ছেন রিয়া ম্যাথিউস। তার দুই ভাই রয়েছে, ওয়ার্ড এবং লোডে; তারা দুজনই ফুটবল খেলোয়াড়।

## আন্তর্জাতিক ফুটবল
ভের্টোনেন বেলজিয়াম অনূর্ধ্ব-১৬ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০২ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৯ ম্যাচে অংশগ্রহণ করে ১টি গোল করেছেন।

২০০৭ সালের ২রা জুন তারিখে, ২০ বছর, ১ মাস ও ৯ দিন বয়সে, বাম পায়ে ফুটবল খেলায় পারদর্শী ভের্টোনেন পর্তুগালের বিরুদ্ধে অনুষ্ঠিত উয়েফা ইউরো ২০০৮ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি পর্তুগাল ২–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ভের্টোনেন সর্বমোট ৬ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:২০০৮ গ্রীষ্মকালীন অলিম্পিকের ফুটবলার
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:নেদারল্যান্ডসে প্রবাসী ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ফিফা সেঞ্চুরি ক্লাব
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:রয়্যাল বেরস্খট আন্টভের্পীয় ক্লাবের খেলোয়াড়
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:বেলজিয়ামের অলিম্পিক ফুটবলার
ইয়ানিক ফেরেইরা কারাস্কো

**ইয়ানিক ফেরেইরা কারাস্কো** (; জন্ম: ৪ সেপ্টেম্বর ১৯৯৩) হলে বেলজিয়ামের একজন পেশাদার ফুটবলার, যিনি চাইনিজ লিগের ক্লাব দালিয়ান ফাং এবং বেলজিয়াম জাতীয় দলের হয়ে একজন উইঙ্গার হিসেবে খেলেন।

তিনি মোনাকোয় খেলার মাধ্যমে তার ক্যারিয়ার শুরু করেন, যেখানে তিনি ১০৫টি ম্যাচে সর্বমোট ২০টি গোল করেছেন। তিনি উক্ত ক্লাবের সাথে তার প্রথম মৌসুমে লিগ ২ ট্রফি জয়লাভ করেছেন এবং দ্বিতীয় মৌসুমের রানার-আপ হয়েছেন। ২০১৫ সালে, তিনি লা লিগার ক্লাব আতলেতিকো মাদ্রিদে ২০ মিলিয়ন ইউরোর বিনিময়ে যোগদান করেন। তিনি ২০১৫–১৬ উয়েফা চ্যাম্পিয়ন্স লিগের ফাইনালে গোল করেন, যেখানে তার দল রানার-আপ হয়েছিল।

কারাস্কো ২০১৫ সালের মার্চ মাসে, বেলজিয়াম জাতীয় দলের হয়ে আন্তর্জাতিক পর্যায়ে অভিষেক করেন, এবং ২০১৬ উয়েফা ইউরোয় খেলার জন্য ডাক পান।

## ক্যারিয়ার পরিসংখ্যান
### আন্তর্জাতিক

### আন্তর্জাতিক গোল
:*স্কোর এবং ফলাফলের কলামে বেলজিয়ামের গোল সংখ্যা আগ্রে উল্লেখ করা হয়েছে।*

## সম্মাননা
;মোনাকো
* লিগ ২: ২০১২–১৩

## তথ্যসূত্র

## বহিঃসংযোগ
* এএস মোনাকোয় ইয়ানিক কারাস্কো
* 
* 
* টপফরওয়ার্ডে ইয়ানিক কারাস্কো
* বেলজিয়াম এফএ-এ ইয়ানিক কারাস্কো

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:মোনাকো ফুটবল ক্লাবের খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লিগ ২-এর খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:চীনা সুপার লিগের খেলোয়াড়
বিষয়শ্রেণী:মোনাকোয় প্রবাসী ফুটবলার

বিষয়শ্রেণী:চীনে প্রবাসী ফুটবলার
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:রয়্যাল ডিখেম স্পোর্টসের খেলোয়াড়
বিষয়শ্রেণী:রয়্যাল রেসিং ক্লাব খেংকের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:স্পেনে বেলজীয় প্রবাসী ক্রীড়াবিদ
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:আল-শাবাব ফুটবল ক্লাবের (রিয়াদ) খেলোয়াড়
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:২১শ_শতাব্দীর_বেলজীয়_পুরুষ_ক্রীড়াবিদ
নবি মুম্বই আন্তর্জাতিক বিমানবন্দর

**নবি মুম্বই আন্তর্জাতিক বিমানবন্দর** ভারতের অঙ্গ রাজ্য মহারাষ্ট্রের উলয়ে কোপার-পেনভেলে একটি নির্মাণাধীন গ্রীনফিল্ড আন্তর্জাতিক বিমানবন্দর। এটি মুম্বই মেট্রোপলিটান অঞ্চলের দ্বিতীয় আন্তর্জাতিক বিমানবন্দর হিসাবে নির্মাণ করা হচ্ছে। এটি ছত্রপতি শিবাজী আন্তর্জাতিক বিমানবন্দরের (সিএসিয়া) পাশাপাশি কাজ করবে এবং ভারতের প্রথম শহুরে বহু-বিমানবন্দর ব্যবস্থা তৈরি করবে।  মুম্বই ইন্টারন্যাশনাল এয়ারপোর্ট লিমিটেড (এমআইএল) কর্তৃক ₹১৬ হাজার কোটি টাকার প্রকল্পটি কার্যকর করা হবে, যার চুক্তি ২০১৭ সালের ফেব্রুয়ারি মাসে সংস্থাটি জিতেছে। এটি এমএলএল বিমানবন্দর কর্তৃপক্ষ (এএআই) এবং জিভি কে ইন্ডাস্ট্রিজ লিমিটেডের একটি যৌথ উদ্যোগ। **সিটি অ্যান্ড ইন্ডাস্ট্রিয়াল ডেভেলপমেন্ট করপোরেশন** (সিডকো) প্রকল্পটির প্রধান সংস্থা, তারা  * নকশা, নির্মাণ, অর্থ, পরিচালনা এবং পরিবর্তন* (ডিবিএফোট) ভিত্তিতে পাবলিক-প্রাইভেট পার্টিশন (পিপিপি) মাধ্যমে তৈরি করাবে। এএআই এবং সিআইডিসিও- এর কাছে ১৩% শেয়ারের মালিকানা রয়েছে। এছাড়া এই বিমানবন্দরে এমআইএএল ৭৪% ইক্যুইটির মালিক হবে।

এই বিমানবন্দর তৈরি হলে , সিএসআইএ এর উড়ান সংখ্যা হ্রাসের সম্ভাবনা এবং জমি অধিগ্রহণের বিরোধের কারণে বিমানবন্দর প্রকল্পে বিলম্বিত হয়েছে। বিমানবন্দর প্রকল্পটি পাঁচটি গ্রাম  ও প্রকল্পে ক্ষতিগ্রস্ত মানুষের (পিএপি)  ২৩২০ হেক্টর (৯.০ বর্গ মাইল) জমি জুড়ে বিস্তৃত। ১৩ ই ফেব্রুয়ারি ২০১৭ সালে জিভিকে  বিমানবন্দর নির্মাণ এবং পরিচালনার দায়িত্ব পায়। সিআইডিসিও দ্বারা বিমানবন্দরের প্রাক-উন্নয়ন কাজ শুরু হওয়ার পর, পূর্ণাঙ্গ নির্মাণ ২০১৭ সালের শেষ নাগাদ শুরু হয় এবং ২০২০ সালের মধ্যে বিমানবন্দরটি বাণিজ্যিক কার্যক্রম শুরু করতে পারে বলে আশা করা হচ্ছে।

## ইতিহাস
## বিমানবন্দর পরিকল্পনা
উপকূলীয় ভূমিতে ২,৯০০ হেক্টর (৭,২০০ একর) জমির মধ্যে মূল বিমানবন্দর কার্যক্রমের জন্য ১,৩২০ (৩,৩০০ একর) হেক্টর জমিতে ও ২৪৫ হেক্টর (৬১০ একর) জমি ওয়াগাওয়ালি দ্বীপে ম্যানগ্রভ উদ্যান হিসাবে বিকশিত করা হবে এবং  ৩,৮০০ মিটার দুটি সমান্তরাল রানওয়ে থাকবে বিমানবন্দরে। এটি মুম্বইয়ের ছত্রপতি শিবাজী আন্তর্জাতিক বিমানবন্দর থেকে প্রায় ৩৫ কিলোমিটার (২২ মাইল) দূরে পানভেলের কাছে জাতীয় সড়ক ৪বি -এর পাশে অবস্থিত।

বিমানবন্দরের টার্মিনাল ২,৫০,০০০ বর্গ মিটার (২৭০,০০০ বর্গ ফুট) আয়োতনের এবং ১০০,০০০ বর্গ মিটার (১,১০০,০০০ বর্গ ফুট) আয়োতনের একটি পণ্য এলাকা থাকবে। বিমানবন্দরটি বছরে ৫০-৫৫ মিলিয়ন যাত্রীকে পরিচালনা করবে। বিমানবন্দরটি ৯.৫ বর্গ কিলোমিটার (৩.৭ বর্গ মাইল) এলাকা জুড়ে অবস্থিত।

সিআইডিসিও অনুযায়ী, নতুন বিমানবন্দরটি ২০২০ সাল নাগাদ ৩৫ মিলিয়ন যাত্রী, ২০২৫ সালের মধ্যে ৫৫ মিলিয়ন এবং ২০৩০ সালের মধ্যে ৯০ মিলিয়ন যাত্রী পরিবহন করবে।

### রানওয়ে
বিমানবন্দরটিতে ৩,৮১০ মি × ৬০ মিটার (১২,৫০০ ফুট × ২০০ ফুট) পরিমাপের দুটি সমান্তরাল রানওয়ে থাকবে এবং রানওয়ে দুটির মধ্যবর্তী দূরত্ব হবে ১,৫৫০ মিটার (৫,০৯০ ফুট) দূরত্ব (আইসিএও সর্বনিম্ন প্রয়োজন দূরত্ব হল ১,০৯০ মিটার বা ৩,৫৮০ ফুট)। রানওয়ে ট্যাক্সিওয়ে দ্বারা অ্যাপ্রণের সঙ্গে যুক্ত থাকবে। কোড ৪-এফ বিশিষ্ট বিমানবন্দরটি এয়ারবাস এ৩৮০ এবং বোয়িং ৭৪৭-৮ মত নতুন প্রজন্মের বিমানের অবতরণ ও উড্ডয়ন করতে সক্ষম হবে।

## তথ্যসূত্র

## বহিঃসংযোগ

বিষয়শ্রেণী:মহারাষ্ট্রের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:২০২০-এ ভারত
বিষয়শ্রেণী:আদানি গোষ্ঠী
অনুশীলন নাট্যদল

**অনুশীলন নাট্যদল** রাজশাহী বিশ্ববিদ্যালয় কেন্দ্রিক একটি নাট্যগোষ্ঠী। সৃজনশীল ও সময়োপযোগী নাটক তারা মঞ্চস্থ করে থাকে। এর দল প্রধান হচ্ছেন নাট্যকার মলয় ভৌমিক। বিশ্ববিদ্যালয় কেন্দ্রীয় নাট্যদল হলেও দেশের প্রথম সারির গ্রুপের একটি অনুশীলন নাট্যদল।

## পটভূমি
‘নাট্য আন্দোলন সমাজ পরিবর্তন আন্দোলনের একটি অংশ’ স্লোগানকে ধারণ করে এই নাট্যদলটি ১৯৭৯ সালের ৮ অক্টোবর রাজশাহী বিশ্ববিদ্যালয়ে যাত্রা শুরু করে। শুরুতে ‘অনুশীলন ঊনআশি’ নাম নিয়ে আত্মপ্রকাশ করে। পরে পরিবর্তন করে নাম রাখা হয় ‘অনুশীলন নাট্যদল’।

## কার্যক্রম
অনুশীলন এখন পর্যন্ত ৬৪ টি নাটক প্রযোজনা করেছে। তাদের সর্বশেষ নাটক *বুদেরামের কূপে পড়া* এর প্রথম প্রদর্শনী ২০১৮ সালের ১৮ ডিসেম্বর রাজশাহী বিশ্ববিদ্যালয়ের কাজী নজরুল
ইসলাম মিলনায়তনে মঞ্চায়িত হয়।
অনুশীলন দেশের বাইরেও বিভিন্ন সময় মঞ্চ নাটক প্রযোজনা করেছে। রবীন্দ্রনাথের সার্ধশতবার্ষিকীর অনুষ্ঠান উপলক্ষে ঠাকুরদালান মঞ্চে আমন্ত্রণ পেয়েছিল দলটি। সেখানে তারা রবীন্দ্রনাথের রথের রশি নাটক মঞ্চায়ন করে।

## প্রযোজনার তালিকা
থাম্ব|অনুশীলন নাট্যদলের মোহড়া কক্ষ

## তথ্যসূত্র

বিষয়শ্রেণী:বাঙালি মঞ্চ নাট্যগোষ্ঠী
বিষয়শ্রেণী:বাংলাদেশের নাট্যশালা কোম্পানি
লেটার্স ফ্রম এ ফাদার টু হিজ ডটার

***লেটার ফ্রম এ ফাদার টু হিজ ডটার*** (অর্থ *মেয়ের কাছে বাবার চিঠি*) হচ্ছে ১৯২৯ সালে জওহরলাল নেহেরুর তার ১০ বছরের কন্যা ইন্দিরা গান্ধীকে পাঠানো ৩০ টি চিঠির সংকলন নিয়ে লেখা বই। এই চিঠিগুলো প্রকৃতি ও মানুষের ইতিহাস সংবলিত বিষয় নিয়ে লিখা ছিল, যা পুরোদস্তুর শিক্ষামুলক ছিল। যখন নেহেরু এই চিঠিগুলো লিখছিলেন, তিনি তখন এলাহাবাদে ছিলেন এবং ইন্দিরা ছিলেন মুসৌরিতে। মুল চিঠিগুলো ইংরেজিতে লিখা হয়েছে; যা পরবর্তীতে ভারতীয় ঔপন্যাসিক মুন্সি প্রেমচাঁদ হিন্দি ভাষায় অনুবাদ করেন। অনুদিত বইটির নাম ছিল 'পিতা কি পত্র পুতি কে নাম'।

## তথ্যসূত্র

বিষয়শ্রেণী:হিন্দি ভাষার সাহিত্য
বিষয়শ্রেণী:ভারতীয় অ-কল্পকাহিনী বই
মুহাম্মদ আবদুল মান্নান (চাঁদপুরের রাজনীতিবিদ)

**আবদুল মান্নান** (মৃত্যু: ৬ ফেব্রুয়ারি ২০০৬) ছিলেন একজন বাংলাদেশি ধর্মীয় নেতা এবং সাংবাদিক। তিনি হুসেইন মুহম্মদ এরশাদের মন্ত্রিসভায় ধর্মবিষয়ক মন্ত্রী হিসেবে দায়িত্ব পালন করেন। তিনি পাকিস্তান সেনাবাহিনীর সহযোগী এবং বাংলাদেশের মুক্তিযুদ্ধের সময় যুদ্ধাপরাধের অভিযুক্ত ছিলেন।

## রাজনৈতিক জীবন
মান্নান আইয়ুব খানের প্রশাসনের সময় ইসলামিক অ্যাডভাইজরি কাউন্সিল এবং আঞ্চলিক কাউন্সিলের সাধারণ সম্পাদক ছিলেন।

## বিতর্ক
২৯ সেপ্টেম্বর, মান্নানের নেতৃত্বে মাদ্রাসা শিক্ষকদের একটি দল আমির আবদুল্লাহ খান নিয়াজীর সাথে সাক্ষাৎ করেন। সেই বৈঠকে, মান্নান নিয়াজীকে একটি কোরআন উপহার দেন এবং পাকিস্তানের নিরাপত্তা ও ইসলামের মর্যাদা রক্ষা করতে পাকিস্তান সেনাবাহিনীকে সমর্থন দেওয়ার জন্য প্রস্তুতির কথা জানান।

মুক্তিযুদ্ধের সময়, মান্নানের বিরুদ্ধে চিকিৎসক এ এফ এম আলীম চৌধুরীর অপহরণ ও হত্যাকাণ্ডে জড়িত থাকার অভিযোগ আনা হয়।

## ১৯৭১-পরবর্তী জীবন
স্বাধীনতার পর, তিনি মাদ্রাসা শিক্ষকদের একটি সংগঠন - বাংলাদেশ জমিয়ত-ই-মুদাররেসিনের সভাপতি হন। তিনি দেশের অন্যতম বহুল প্রচারিত সংবাদপত্র - *[[দৈনিক ইনকিলাব]]* পত্রিকার প্রতিষ্ঠাতা। *সাপ্তাহিক বিচিত্রা* পত্রিকায়, মান্নান দাবি করেন যে তিনি কখনও শান্তি কমিটির সদস্য ছিলেন না এবং পাকিস্তান সেনাবাহিনী ও তাদের গণহত্যার সমর্থনে কোনো বক্তব্য দেননি।

১৯৭৯ সালে তিনি চাঁদপুর থেকে সংসদ সদস্য নির্বাচিত হন এবং পরে হুসেইন মুহম্মদ এরশাদের মন্ত্রিসভায় মন্ত্রী নিযুক্ত হন।

## বিচার ও মুক্তি
১৯৭১ সালের ১১ ডিসেম্বর সরকার হোটেল ইন্টারকন্টিনেন্টাল এবং হলি ফ্যামিলি হাসপাতালে নিরপেক্ষ অঞ্চল ঘোষণা করে। মান্নান এই নিরপেক্ষ অঞ্চলের একটিতে আশ্রয় নেন।

১৯৯৪ সালের মার্চে প্রকাশিত এক প্রতিবেদনে, পিপলস ইনকোয়ারি কমিশন গোলাম আযমসহ আটজনকে আল-বদরের সহযোগী হিসেবে চিহ্নিত করে। মান্নান সেই অভিযুক্তদের একজন ছিলেন।

ডা. এ এফ এম আলীম চৌধুরীর স্ত্রী, শ্যামলী নাসরিন চৌধুরী, অভিযোগ করেন যে তার স্বামীর মৃত্যুর জন্য মান্নান দায়ী।

## মৃত্যু
৬ ফেব্রুয়ারি ২০০৬ তারিখে মান্নান ঢাকার বনানীতে তার নিজ বাসভবনে মারা যান। পরের দিন মহাখালীর গাউসুল আজম মসজিদ কমপ্লেক্সে তার জানাজা অনুষ্ঠিত হয় এবং সেখানেই তাকে দাফন (সমাধিস্থ) করা হয়।

## তথ্যসূত্র

বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশী মুসলিম
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:১৯৩৫-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:ফরিদগঞ্জ মজিদিয়া কামিল মাদ্রাসার প্রাক্তন শিক্ষার্থী
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের ধর্মমন্ত্রী
বিষয়শ্রেণী:চাঁদপুর জেলার ব্যক্তি
বিষয়শ্রেণী:বৃহত্তর কুমিল্লার ইসলামি ব্যক্তিত্ব
ষাটনল ইউনিয়ন

**ষাটনল ইউনিয়ন** হলো বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

## আয়তন
ষাটনল ইউনিয়নের আয়তন ২,৬৫৩ একর।

## জনসংখ্যার উপাত্ত
২০১১ সালের পরিসংখ্যান অনুযায়ী ষাটনল ইউনিয়নের জনসংখ্যা ১৮,৯৮৪ জন। এর মধ্যে পুরুষ ৯,৮২৪ জন এবং মহিলা ৯,১৬০ জন। মোট পরিবার ৩,৮০৫টি।

## অবস্থান ও সীমানা
মতলব উত্তর উপজেলার উত্তর-পশ্চিমাংশে ষাটনল ইউনিয়নের অবস্থান। এ ইউনিয়নের পূর্বে সাদুল্লাপুর ইউনিয়ন ও ছেংগারচর পৌরসভা, দক্ষিণে ছেংগারচর পৌরসভা ও কলাকান্দা ইউনিয়ন, পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার আধারা ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার ইমামপুর ইউনিয়ন অবস্থিত।

## প্রশাসনিক কাঠামো
ষাটনল ইউনিয়ন মতলব উত্তর উপজেলার আওতাধীন ১ নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নের গ্রামগুলো হল:
* বড় ষাটনল
* সটাকি
* সুগন্ধী
* ষাটনল মালো পাড়া
* চর চার আনি
* আসন আলী প্রধানিয়া কান্দি
* কন্দু সরকার কান্দি
* মেহের উল্লা প্রধানিয়া কান্দি
* পশ্চিম লালপুর
* পূর্ব লালপুর
* ইমামপুর
* মধ্য কালিপুর
* কালিপুর
* বাড়ীভাঙ্গা

## শিক্ষাব্যবস্থা
২০১১ সালের পরিসংখ্যান অনুযায়ী ষাটনল ইউনিয়নের সাক্ষরতার হার ৫৬.৮%।

## শিক্ষাপ্রতিষ্ঠান
* কালিপুর উচ্চ বিদ্যালয়
* ইমামপুর  পল্লী মঙ্গল  উচ্চ বিদ্যালয়
* শরীফ উল্লাহ স্কুল এন্ড কলেজ

## খাল ও নদী
ষাটনল ইউনিয়নের উত্তর ও পশ্চিম প্রান্ত দিয়ে প্রবাহিত হচ্ছে মেঘনা নদী।

## হাট-বাজার
ষাটনল ইউনিয়নের প্রধান প্রধান হাট-বাজারগুলো হল কালিপুর বাজার, ষাটনল (বাবুর) বাজার, সটাকী বাজার, কনু মার্কেট এবং আবু মার্কেট।

## দর্শনীয় স্থান
* ষাটনল পর্যটন কেন্দ্র - অত্যন্ত মনোরম পরিবেশে অবস্থিত এই পর্যটন কেন্দ্রে প্রতিদিন হাজার হাজার পর্যটক ভ্রমণ করেন। ২০০০ সালে সরকারিভাবে এটিকে পর্যটন কেন্দ্র হিসেবে ঘোষণা করা হয়।

## উল্লেখযোগ্য ব্যক্তি
* মেজর জেনারেল (অব) সামছুল হক, সাবেক বাণিজ্য মন্ত্রী।
* নুরুল ইসলাম, সাবেক রাষ্ট্রদূত মালয়েশিয়া 

## জনপ্রতিনিধি
ইউনিয়নের বর্তমান চেয়ারম্যান - মো. ফেরদাউস আলম সরকার

## আরও দেখুন
* মতলব উত্তর উপজেলা
* মতলব উত্তর থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:মতলব উত্তর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ঈশ্বরগঞ্জ বিশ্বেশ্বরী পাইলট উচ্চ বিদ্যালয়

**ঈশ্বরগঞ্জ বিশেশ্বরী সরকারি পাইলট উচ্চ বিদ্যালয়** ঈশ্বরগঞ্জ উপজেলার একটি সরকারি বিদ্যালয়।

## ইতিহাস
উনিশ শতকে ঈশ্বরগঞ্জে মানসম্মত শিক্ষাপ্রতিষ্ঠানের প্রয়োজনীয়তা দেখা দেয়।

সেই সময় তৎকালীন শিক্ষানুরাগী আইনজীবী অ্যাডভোকেট তাড়িনীকান্ত লাহিড়ী, বড়দারঞ্জন রায়, সতীশ চন্দ্র ঘোষসহ স্থানীয় বিশিষ্ট ব্যক্তিদের সঙ্গে আলোচনা করে বিদ্যালয় স্থাপনের সিদ্ধান্ত নেন। সেই সময় গৌরীপুরের জমিদার ব্রজেন্দ্র কিশোর রায় চৌধুরী ঈশ্বরগঞ্জে নিজ পরগণার তহসিল অফিস পরিদর্শনে আসেন। পরিদর্শনকালে স্থানীয় বিশিষ্ট ব্যক্তি ও আদালতে কর্মরত আইনজীবীরা জমিদারের সঙ্গে সাক্ষাত করে তার স্মৃতিস্মারক হিসেবে আদালতের সামনে একটি বিদ্যালয় স্থাপনের জন্য জমিদারের কাছে অনুরোধ জানান। জমিদার ইতিবাচক সাড়া দিয়ে তার মা বিশ্বেশ্বরী দেবীর নামে একটি বিদ্যালয় স্থাপনের সম্মতি এবং এর জন্য ২.৮৮ একর জমি দান করেন। সেই সাথে তিনি প্রয়োজনীয় আর্থিক ব্যয় মেটানোর জন্য স্থানীয় নায়েবকে এককালীন এবং মাসিক অর্থ বরাদ্দের নির্দেশ দেন। এরপর ১৯১৬  সালে কাঁচামাটিয়া নদীর তীরে একটি বিদ্যালয় প্রতিষ্ঠিত হয় ও বিদ্যালয়টি জমিদারের মায়ের নাম অনুসারে বিদ্যালয়ের নামকরণ করা হয় ‘বিশ্বেশ্বরী উচ্চ বিদ্যালয়’।

প্রতিষ্ঠাতা প্রধান শিক্ষক বাবু কালী কিশোর গুহ রায় সহ সাত জন শিক্ষক, একজন অফিস সহকারী, একজন দপ্তরী ও একজন নৈশ প্রহরী নিয়ে বিদ্যালয়ের যাত্রা শুরু হয়।
। বিদ্যালয় প্রতিষ্ঠার পর থেকে ভালো ফলাফল করায় ১৯৩৭ সালে কলকাতা বিশ্ববিদ্যালয় এই বিদ্যালয়কে স্থায়ী মঞ্জুরি দান করে। পরবর্তীতে ১৯৫৯ সালে পূর্ব পাকিস্তান শিক্ষা বোর্ড স্থায়ী মঞ্জুরি অনুমোদন করে। ১৯৮০ সালে বিদ্যালয়টি বাংলাদেশ সরকারের পাইলট স্কিমের অন্তর্ভুক্ত হয়।

## কৃতি শিক্ষার্থী
বিশিষ্ট চিত্রশিল্পী সৈয়দ লুত্ফুল হক, কবি ও সাংবাদিক আব্দুল হাই মাশরেকী, বিশিষ্ট নাট্যকার ও কথা সাহিত্যিক বর্তমানে বাংলা একাডেমির উপ-পরিচালক ড. আমিনুর রহমান সুলতান, ঢাকা অ্যাপোলো হাসপাতালের চীফ কনসালটেন্ট ডা. মৃণাল কুমার সরকার।

## তথ্যসূত্র

বিষয়শ্রেণী:ময়মনসিংহ জেলার বিদ্যালয়
বিষয়শ্রেণী:১৯১৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৬-এ ভারতে প্রতিষ্ঠিত
ঈশ্বরগঞ্জ চৌকি আদালত

ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম পরিচালনাকারী আদালত।

## ইতিহাস
ঈশ্বরগঞ্জ পৌর সদর দত্তপাড়া গ্রামে ১৮৮০ সালে ২ একর ৪২ শতাংশ জমির ওপর তৎকালীন ব্রিটিশ সরকার একটি চৌকি আদালত স্থাপন করে। এই আদালতে তৎকালীন বৃহত্তর ঈশ্বরগঞ্জ (গৌরীপুর ও নান্দাইল), ফুলপুর ও কিশোরগঞ্জের হোসেনপুরের কিছু অংশের দেওয়ানি মোকদ্দমার জন্য চালু হয়। ঈশ্বরগঞ্জ উপজেলা ভাগ হয়ে গৌরীপুর ও নান্দাইল হয়। ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম চালু রয়েছে ঈশ্বরগঞ্জে অবস্থিত সিনিয়র সহকারী জজ আদালতটিতে।
সিনিয়র সহকারী জজ আদালতকে ২০১২ সালে তৎকালীন আইন প্রতিমন্ত্রী যুগ্ম জেলা জজ আদালতে উন্নীত করার ঘোষণা দেন। ঈশ্বরগঞ্জ বার অ্যাসোসিয়েশন সূত্রমতে, তিনটি আদালতে মামলার পরিমাণ প্রায় ৬ হাজার।

## কার্যক্রম

এ আদালতে জমি-সংক্রান্ত, পারিবারিক মামলা, অভিভাবক-সংক্রান্ত মামলা, অধিকার আদায়-সংক্রান্ত মামলা, টাকা আদায়ের মামলার বিচার কার্যক্রমসহ চৌকি ও ফৌজদারি উভয় ধরনের কার্যক্রম চালু রয়েছে।

## তথ্যসূত্র


বিষয়শ্রেণী:বাংলাদেশের বিচার বিভাগ
বিষয়শ্রেণী:ঈশ্বরগঞ্জ উপজেলা
ঘিলাছড়ি ইউনিয়ন, নানিয়ারচর

**ঘিলাছড়ি** বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।

## আয়তন
ঘিলাছড়ি ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)। এটি নানিয়ারচর উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৯,৩৬৭জন। এর মধ্যে ৯,১৪৭জন বৌদ্ধ, ১৮৮জন মুসলিম, ২০জন হিন্দু, ১২জন খ্রিস্টান।

নৃতাত্ত্বিকভাবে ৫৫১ জন বাঙালি, ৮,৭৮৩ জন চাকমা, ২৮ জন‌ মারমা ও ৫ জন অন্যান্য।

## অবস্থান ও সীমানা
নানিয়ারচর উপজেলার সর্ব-পশ্চিমে ঘিলাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে সাবেক্ষ্যং ইউনিয়ন; পূর্বে বুড়িঘাট ইউনিয়ন; দক্ষিণে রাঙ্গামাটি সদর উপজেলার কুতুকছড়ি ইউনিয়ন এবং পশ্চিমে কাউখালী উপজেলার ফটিকছড়ি ইউনিয়ন, খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন, লক্ষ্মীছড়ি ইউনিয়ন ও দুল্যাতলী ইউনিয়ন অবস্থিত।

## প্রশাসনিক কাঠামো
ঘিলাছড়ি ইউনিয়ন নানিয়ারচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৪টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
ঘিলাছড়ি ইউনিয়নের সাক্ষরতার হার ৩৪.৮৪%। এ ইউনিয়নে ১টি নিম্ন মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।

## শিক্ষা প্রতিষ্ঠান
;নিম্ন মাধ্যমিক বিদ্যালয়
* ঘিলাছড়ি নিম্ন মাধ্যমিক বিদ্যালয়

;প্রাথমিক বিদ্যালয়
* কলকপাড়া রেজিস্টার্ড বেসরকারি প্রাথমিক বিদ্যালয়
* কাবুকছড়ি সরকারি প্রাথমিক বিদ্যালয়
* কৃষ্ণমাছড়া সরকারি প্রাথমিক বিদ্যালয়
* গড়াকাটা সরকারি প্রাথমিক বিদ্যালয়
* ঘিলাছড়ি সরকারি প্রাথমিক বিদ্যালয়
* চৈছড়ি সরকারি প্রাথমিক বিদ্যালয়
* চৌধুরীছড়া সরকারি প্রাথমিক বিদ্যালয়
* জুমিয়া পুনর্বাসন রেজিস্টার্ড বেসরকারি প্রাথমিক বিদ্যালয়
* টাকাছড়ি সরকারি প্রাথমিক বিদ্যালয়
* দক্ষিণ হাতিমারা সরকারি প্রাথমিক বিদ্যালয়
* ধার্য্যাছড়ি সরকারি প্রাথমিক বিদ্যালয়
* পুকুরছড়ি বাজার সরকারি প্রাথমিক বিদ্যালয়
* বাউরাপাড়া সরকারি প্রাথমিক বিদ্যালয়
* মাইচছড়ি সরকারি প্রাথমিক বিদ্যালয়
* মোনতলাপাড়া রেজিস্টার্ড বেসরকারি প্রাথমিক বিদ্যালয়
* হাজাছড়ি সরকারি প্রাথমিক বিদ্যালয়

## যোগাযোগ ব্যবস্থা
ঘিলাছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরনের যানবাহনে যোগাযোগ করা যায়।

## হাট-বাজার
ঘিলাছড়ি ইউনিয়নের প্রধান হাট-বাজার হল ঘিলাছড়ি বাজার।

## জনপ্রতিনিধি
* বর্তমান চেয়ারম্যান: অমল কান্তি চাকমা

## আরও দেখুন
* নানিয়ারচর উপজেলা
* নানিয়ারচর থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:নানিয়ারচর উপজেলার ইউনিয়ন
তেহরি বাঁধ

**তেহরি বাঁধ** ভারতের সর্বোচ্চ বাঁধ এবং বিশ্বের সর্বোচ্চ বাঁধগুলির মধ্যে একটি। এটি ভারতের উত্তরাখণ্ড রাজ্যের তেহরির কাছে ভাগীরথী নদীর উপর নির্মিত বহুমুখী পাথর এবং মাটি ভরাট কৃত্রিম বাঁধ। এটি **[[টিএইচডিসি ইন্ডিয়া লিমিটেডের]]** এবং *তেহরি হাইড্রোইলেক্ট্রিক কমপ্লেক্স*য়ের প্রাথমিক বাঁধ। বাঁধের প্রথম পর্যায়ের কাজ ২০০৬ সালে সম্পন্ন হয়েছিল। বাঁধের জলাধারের জল দ্বারা সেচ, পৌর এলাকার জল সরবরাহ এবং ১০০০ মেগাওয়াট (১,৩০০,০০০ এইচপি) জলবিদ্যুতের উৎপাদন করা হয়। এছাড়া বাঁধ প্রকল্পের অংশ হিসাব ১,০০০ মেগাওয়াট *ভ্যেরিয়েবল-স্পিড পাম্পড-স্টোরেজ* প্রকল্প বর্তমানে মে ২০১৮ সালে প্রত্যাশিত উদ্ভোদনের জন্য নির্মাণাধীন।

## ইতিহাস
 
তেহরি বাঁধ প্রকল্পের জন্য একটি প্রাথমিক সমীক্ষা ১৯৬১ সালে সম্পূর্ণ হয় এবং ১৯৭২ সালে ৬০০ মেগাওয়াট ক্ষমতাসম্পন্ন বিদ্যুৎ নির্মাণের জন্য নকশা  সম্পূর্ণ করা হয়। কার্যনির্বাহীতার পর ১৯৭৮ সালে নির্মাণ শুরু হয় কিন্তু আর্থিক, পরিবেশগত ও সামাজিক প্রভাবের কারণে নির্মাণ কার্য বিলম্বিত হয়। ১৯৮৬ সালে, ইউএসএসআর কর্তৃক প্রযুক্তিগত ও আর্থিক সহায়তা প্রদান করা হয়েছিল কিন্তু রাজনৈতিক অস্থিরতার কারণে নির্মাণ কার্য ব্যাহত হয় পরবর্তী বছরগুলিতে। ভারত সরকার প্রকল্পের নিয়ন্ত্রণ নিতে বাধ্য  হয়েছিল এবং প্রথমে বাঁধটি উত্তরপ্রদেশের সেচ বিভাগের নির্দেশে স্থাপিত হয়েছিল। যাইহোক, ১৯৯৮ সালে **তেহরি হাইড্র ডেভলপমেন্ট কর্পোরেশন** গঠন করা হয় বাঁধটি পরিচালনা করতে  এবং বাঁধ প্রকল্পের জন্য অর্থায়নের ৭৫% কেন্দ্রীয় সরকার ও ২৫% রাজ্য সরকার, কর্তৃক প্রদান করা হয়। উত্তরপ্রদেশ সরকার প্রকল্পের  সেচ অংশের জন্য অর্থায়ন করে। ১৯৯০ সালে, এই প্রকল্পের পুনর্বিবেচনা করা হয় এবং নকশাটিকে তার বর্তমান বহুমুখী-কার্যে পরিবর্তিত হয়। তেহরি বাঁধ নির্মাণ ২০০৬ সালে সম্পূর্ণ হয় এবং প্রকল্পের দ্বিতীয় অংশ, কোটেশ্বর বাঁধ নির্মাণ ২০১২ সালে সম্পন্ন হয়।

## কারিগরী বিবরণ

বাঁধটি একটি ২৬০.৫ মি (৮৫৫ ফুট) উচু শিলা এবং **আর্থ-ফিল এমব্যাঙ্কমেন্ট** বাঁধ। বাঁধের দৈর্ঘ্য ৫৭৫ মিটার (১,৮৮৬ ফুট), চূড়ায় প্রসস্ততা ২০ মিটার (৬৬ ফুট) এবং ভূমিতে প্রসস্ততা ১,১২৮ মিটার (৩,৭০১ ফুট)। বাঁধটি ৫০ বর্গ কিলোমিটারের (২২ বর্গ মাইল) একটি পৃষ্ঠতল সহ ৪.০ ঘন কিলোমিটার (৩,২০০,০০০ একরফট) একটি জলাধার তৈরি করে। তেহরি বাঁধের বিদ্যুত কেন্দ্রের বিদ্যুৎ উৎপাদন ক্ষমতা ১০০০ মেগাওয়াট। এছাড় রয়েছে ১০০০ মেগাওয়াটের **পাম্প স্টোরেজ হাইড্রোয়েক্ট্রিসিটি ** বিদ্যুৎ উৎপাদন কেন্দ্র।  পাম্প-স্টোরেজ প্ল্যান্টের জন্য নিম্ন জলাশয় কটেশ্বর বাঁধ দ্বারা জলকে প্রবাহিত করা হয়।

## তথ্যসূত্র

## বহিঃসংযোগ

বিষয়শ্রেণী:উত্তরাখণ্ডের বাঁধ
বিষয়শ্রেণী:নবায়নযোগ্য শক্তি
বিষয়শ্রেণী:উত্তরাখণ্ডের নদী
বিষয়শ্রেণী:গঙ্গা নদী
বিষয়শ্রেণী:তেহরি গাড়োয়াল জেলা
বিষয়শ্রেণী:২০০৯-এ সম্পন্ন বাঁধ
টু দ্য লাইটহাউজ

***টু দ্য লাইটহাউজ*** () ইংরেজ ঔপন্যাসিক রচিত ১৯২৭ সালে প্রকাশিত একটি উপন্যাস। উপন্যাসটিতে র‍্যামজি পরিবার ও ১৯১০ থেকে ১৯২০ পর্যন্ত স্কটল্যান্ডের আইল অফ স্কাই-তে এই পরিবারের ভ্রমণগুলির কাহিনী বর্ণিত হয়েছে।

মার্সেল প্রুস্ত ও জেমস জয়েসের মত আধুনিকতাবাদী ধারায় অনুসরণে ও ধারাবাহিকতায় রচিত এই উপন্যাসটিতে কাহিনীর তুলনায় দার্শনিক অন্তর্দৃষ্টির প্রাধান্য বেশি। উপন্যাসটিতে চরিত্রগুলির মধ্যে আলাপচারিতা ও "অ্যাকশনের" পরিমাণ খুবই কম; উপন্যাসের প্রায় পুরোটাই চিন্তা ও পর্যবেক্ষণের আদলে লেখা হয়েছে।

১৯৯৮ সালে মডার্ন লাইব্রেরি তাদের ২০শ শতকের সেরা ১০০টি ইংরেজি উপন্যাসের তালিকায় *টু দ্য লাইটহাউজ*-কে ১৫তম স্থান প্রদান করে। ২০০৫ সালে মার্কিন সাময়িকী *টাইম* ১৯২৩ থেকে রচিত সেরা ইংরেজি উপন্যাসগুলির একটি হিসেবে এটিকে নির্বাচন করে।

## তথ্যসূত্র

বিষয়শ্রেণী:ইংরেজি উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:বেতার কার্যক্রমে অভিযোজিত উপন্যাস
বিষয়শ্রেণী:আধুনিক উপন্যাস
শ্রীমঙ্গল চা নিলাম কেন্দ্র

**শ্রীমঙ্গল চা নিলাম কেন্দ্র** হচ্ছে বাংলাদেশের দ্বিতীয় চা নিলাম কেন্দ্র, যা সিলেটের মৌলভীবাজার জেলার শ্রীমঙ্গল উপজেলায় অবস্থিত। ২০১৭ সালের ৮ই ডিসেম্বর অর্থমন্ত্রী আবুল মাল আবদুল মুহিত নিলাম কেন্দ্রটির উদ্বোধন করেন। এবং দেশের তৃতীয় চা নিলাম কেন্দ্র হলো পঞ্চগড়ে। যা ২ সেপটেম্বর ২০২৩ সালে বাণিজ্য মন্ত্রী জনাব টিপু মুন্সি উদ্ধোধন করেন।

## ইতিহাস
সিলেটে মালনীছড়া চা বাগান প্রতিষ্ঠার মাধ্যমে ১৮৪৯ সালে ব্রিটিশ হার্ডসন এই উপমহাদেশে প্রথম চা বাগান প্রতিষ্ঠা করেন। বাংলাদেশের ছোট-বড় মিলিয়ে ১৬৪টি চা বাগানের মধ্যে শুধু বৃহত্তর সিলেটেই রয়েছে ১৩৫টি চা-বাগান। যার মধ্যে ৯২টি বাগান শুধু মৌলভীবাজার এবং শ্রীমঙ্গলে অবস্থিত। তাছাড়া, সিলেট জেলায় ২০টি এবং হবিগঞ্জ জেলায় ২২টি চা বাগান রয়েছে। কিন্তু বৃহত্তর সিলেটের বাগানগুলোয় উৎপাদিত চা নিলামের জন্য নিয়ে যেতে হত চট্টগ্রামের নিলাম কেন্দ্রে। ফলে অনেক আগে থেকেই এখানে চা নিলাম কেন্দ্র চালুর দাবি করা হচ্ছিল। এরই পরিপ্রেক্ষিতে ২০১২ সালে প্রধানমন্ত্রী শেখ হাসিনা জানান যে চায়ের রাজধানী শ্রীমঙ্গলে নির্মাণ করা হবে দ্বিতীয় চা নিলাম কেন্দ্র।

## বার্ষিক উৎপাদন
সিলেট বিভাগের চারটির জেলার মধ্যে (মৌলভীবাজার, হবিগঞ্জ এবং সিলেট) তিনটিই চা উৎপাদনকারী জেলা। ২০১৬ সালের বার্ষিক চা উৎপাদন সূচক মোতাবেক, ৭০,০০০ ম্যাট্রিক টন মোট চা উৎপাদনের মধ্যে শুধু বৃহত্তর সিলেটেই উৎপাদিত হয় ৬০,০০০ ম্যাট্রিক টন চা।  সিলেটে উৎপাদিত এই চায়ের ৭৫ শতাংশ জন্মেছিল শুধু মৌলভীবাজারের বাগানগুলোতে। 
## আরো দেখুন
* চা প্রক্রিয়াজাতকরণ
* বাংলাদেশে চা উৎপাদন
* সিলেটের অর্থনীতি

## তথ্যসূত্র

বিষয়শ্রেণী:সিলেট বিভাগের অর্থনীতি
বিষয়শ্রেণী:পণ্য বিনিময়
বিষয়শ্রেণী:চা নিলাম
বিষয়শ্রেণী:নিলাম ঘর
বিষয়শ্রেণী:সিলেট ভিত্তিক প্রতিষ্ঠান
বিষয়শ্রেণী:বাংলাদেশে চা শিল্প
বিষয়শ্রেণী:২০১৭-এ বাংলাদেশে প্রতিষ্ঠিত
ভাকরা বাঁধ

**ভাকরা বাঁধ** উত্তর ভারতের  হিমাচল প্রদেশ রাজ্যের বিলাসপুর এলাকায় শতদ্রু নদীর উপর একটি কংক্রিট দ্বারা নির্মিত মাধ্যাকর্ষণ বাঁধ। বাঁধটি গোবিন্দ সাগর জলাধার গঠন করে।

২২৬ মিটার উচু বাঁধটি, হিমাচল প্রদেশের বিলাসপুর জেলার ভাকরা গ্রামের   কাছাকাছি অবস্থিত। বাঁধের দৈর্ঘ্য (উপরে রাস্তা থেকে মাপা) ৫১৮.২৫ মিটার এবং প্রস্থ ৯.১ মিটার। "গোবিন্দ সাগর" নামে পরিচিত বকঁধের জলাশয় ৯.৩৪ বিলিয়ন কিউবিক মিটার পর্যন্ত জল সংরক্ষণ করতে পারে। ভাকরা বাঁধ দ্বারা নির্মিত ৯০ কিলোমিটার দীর্ঘ জলাধার ১৬৮.৩৫ বর্গ কিলোমিটার এলাকা জুড়ে বিস্তৃত। জলের পরিমাণ অনুযায়ী, এটি ভারতের তৃতীয় বৃহত্তম জলাধার। ১২২২ বিলিয়ন ঘন মিটার আয়োতনের বৃহত্তম জলাধার মধ্যপ্রদেশে অবস্থিত এবং দ্বিতীয় বৃহত্তম জলাধার হল নাগরজুনা সাগর।

ভারতের প্রথম প্রধানমন্ত্রী  জওহরলাল নেহেরু,  "পুনরত্থানশীল ভারতে নতুন মন্দির" হিসাবে বর্ণনা করা করেছিলেন বাঁধটিকে। এই বাঁধটি সারা ভারতে পর্যটকদের আকর্ষণ করে। নানগাল শহর থেকে ১৫ কিমি এবং নয়না দেবী শহর থেকে ২০ কিলোমিটার দূরে ভাকরা বাঁধ অবস্থিত।

পাঞ্জাবের নাঙ্গাল বাঁধটি ভাখরা বাঁধের ভাটিতে অবস্থিত। তবে, কখনও কখনও উভয় বাঁধ দুটিকে **ভাকরা-নাঙ্গাল বাঁধ** নামে অভিহিত হয় যদিও তারা দুটি পৃথক বাঁধ।

## ইতিহাস

ভারতবর্ষ বিভাজনের পর ভারত সরকার কর্তৃক গৃহীত প্রথম উপত্যকা উন্নয়ন প্রকল্পগুলির মধ্যে অন্যতম ছিল ভাকরা-নাঙ্গাল বহুমুখী বাঁধ, যদিও ভারত একটি মুক্ত জাতি হয়ে উঠার আগেই এই প্রকল্পটি তৈরি করা হয়েছিল। ১৯৪৪ সালের নভেম্বরে বিলাসপুরের রাজাসহ এই প্রকল্পটির চুক্তি স্বাক্ষরিত হয় এবং ১৯৪৫ সালের ৮ জানুয়ারি প্রকল্প পরিকল্পনাকে চূড়ান্ত করা হয়। প্রাথমিক কাজ ১৯৪৬ সালে শুরু হয়। ১৯৪৮ সালে বাঁধ নির্মাণ শুরু হয়। জওহরলাল নেহেরু ১৯৫৫ সালের নভেম্বর ১৭ সালে শতদ্রু নদীর বাঁধ নির্মাণের জন্য কংক্রিটের প্রথম বালতিটি ঢেলে দেন, যা কাজের সূচনার একটি প্রতীকী। সেখানে একটি সমাবেশে বক্তব্য রাখেন এবং তিনি বলেন, "ভারতবর্ষের জনগণ এবং ভবিষ্যত প্রজন্মের যে শ্রমিকরা এই বাঁধটি তৈরি করেছে, তাদের কাছে এটা একটি উপহার"। ১৯৬৩ সালের শেষ নাগাদ এই বাঁধটি সম্পন্ন হয়েছিল। ১৯৭০-র দশকের প্রথম দিক বাঁধটি সাফল্যতার সঙ্গে সম্পন্ন হয়েছিল।

## ভ্রমণব্যবস্থা
তেহরি বাঁধের নির্মাণের পর ভাকরা বাঁধ ভারতের চতুর্থ বৃহত্তম বাঁধে পরিণত হয়েছে।  এটি একটি বিশাল সংখ্যক পর্যটককে আকর্ষণ করে। পর্যটকেরা বাঁধের জলাধার এবং আকর্ষণীয় স্থানটি পরিদর্শন করে। তবে নিরাপত্তার কারণে ভাকরা-নাঙ্গাল বাঁধ পর্যটক ও দর্শনার্থীদের জন্য ২০০৯ সাল থেকে নিষিদ্ধ করা হয়েছে। নাঙ্গাল এবং ভাকরা বাঁধের দূরত্ব মধ্যে প্রায় ৩০-৩৫ কিলোমিটার।

## মানুষের স্থানচ্যুতি
বাঁধ দ্বারা নির্মিত বৃহৎ জলাধার বিলাসপুর জেলার একটি বড় অংশের জনবসতির স্থানান্তর ঘটায়। প্রায় ৩৭১ টি গ্রাম ডুবে যায় জলাধারে। এই জলাধার নির্মাণ সমাপ্তির ৫০ বছর পরও স্থানচ্যুতি মানুষদের পূর্ণাঙ্গ পুনর্বাসনের একটি প্রশ্ন রয়ে গিয়েছে।

## তথ্যসূত্র

## বহিঃসংযোগ

* http://bbmb.gov.in/english/menu1.asp, Bhakra Beas Management Board
* Site about Bhakra Nangal Dam
* Large Dams in India

বিষয়শ্রেণী:ভারতের বাঁধ
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৬৩-এ হিমাচল প্রদেশে প্রতিষ্ঠিত
বিষয়শ্রেণী:১৯৬৩-এ সম্পন্ন বাঁধ
বিন্দুবাসিনী সরকারি বালিকা উচ্চ বিদ্যালয়

** বিন্দুবাসিনী সরকারি বালিকা উচ্চ বিদ্যালয়** বাংলাদেশের টাঙ্গাইল জেলা সদরে অবস্থিত বালিকাদের জন্য একটি সরকারি মাধ্যমিক বিদ্যালয়। বিদ্যালয়টি ১৮৮২ খ্রিষ্টাব্দে প্রতিষ্ঠিত হয়।

## ইতিহাস

মাতা রানী বিন্দুবাসিনী চৌধুরাণী এই বিদ্যালয়ের প্রতিষ্ঠাতা। এই মহীয়সী নারী সন্তোষের (টাঙ্গাইলের) পাঁচ আনির জমিদার শ্রী দ্বারকানাথ রায় চৌধুরীর স্ত্রী এবং সুসাহিত্যিক শ্রী প্রমথ নাথ রায় চৌধুরী ও স্যার মন্মথনাথ রায় চৌধুরীর মাতা। বিদ্যালয়ের জন্য তিনি ০.৮২ একর জমি সহ একটি একতলা ভবন দান করেছিলেন। বর্তমানে এখানে ১.২৯ একর জমির উপর সরকারি সহায়তায় দুইটি তিনতলা ভবন ও একটি দুই তলা ভবন নির্মিত হয়েছে। প্রতিষ্ঠালগ্নে এটি ছিল একটি প্রাথমিক বিদ্যালয়, পর্যায়ক্রমে ১৯২২ সালে মাধ্যমিক এবং ১৯৩৪ সালে কলকাতা বিশ্ববিদ্যালয় কর্তৃক বালিকা উচ্চ বিদ্যালয় হিসাবে স্বীকৃত লাভ করে। এই ঐতিহ্যবাহী বিদ্যালয়টিকে ১৯৬৮ সালে ১৫ই নভেম্বর জতীয়করণ করা হয়।

## অবস্থান
টাঙ্গাইল জেলা সদরের পুরাতন বাস স্টেশনের সন্নিকটে টাঙ্গাইল কালিবাড়ির বিপরীত দিকে আকুর টাকুর পাড়ায় বিদ্যালয়টি অবস্থিত।

## বর্তমান অবস্থা
বর্তমানে বিদ্যালয়টিতে দুই শিফটে প্রায় ২০০০ শিক্ষার্থী ও ৫৫ জন শিক্ষক রয়েছে। এখানে বিজ্ঞান, মানবিক ও ব্যবসায় শিক্ষা এই তিন শাখা বর্তমানে চালু রয়েছে। টিফিনের সুব্যবস্থা রয়েছে। বিদ্যালয়ে দুইটি আধুনিক বিজ্ঞানাগার, সুসজ্জিত অত্যাধুনিক কম্পিউটার ল্যাব ও একটি সমৃদ্ধ পাঠাগার রয়েছে। 

## সহ-শিক্ষা বিষয়ক কার্যক্রম
পড়ালেখার পাশাপাশি ছাত্রীরা বিদ্যালয়ের অভ্যন্তরে এবং বাহিরে নানান প্রতিযোগীতায় অংশগ্রহণ করে থাকে। জাতীয় দিবসগুলো ছাড়াও অন্যান্য দিবস ও ধর্মীয় অনুষ্ঠানাদি যথাযোগ্য মর্যাদায় পালন করা হয়। এছাড়াও বিভিন্ন প্রতিযোগিতামূলক অনুষ্ঠান, খেলাধুলা, জাতীয় পর্যায়ে আয়োজিত বিতর্ক অনুষ্ঠানে ছাত্রীরা নিয়মিত অংশ গ্রহণ করে থাকে। গার্ল গাইডসের মেয়েরা বিভিন্ন জাতীয় অনুষ্ঠানে রেলীতে নিয়মিত অংশগ্রহণ করে থাকে।
## ফলাফল
প্রতি বৎসর বোর্ড পরীক্ষাগুলোতে এই বিদ্যালয়ের ছাত্রীরা সর্বাধিক টেলেন্টপুল ও সাধারণ বৃত্তি পেয়ে আসছে। এস.এস.সি পরীক্ষার ফলাফল ও সন্তোষজনক। ১৯৯৪ সালে বিজ্ঞান বিভাগ থেকে ১৬তম স্থান, ১৯৯৫ সালে একই বিভাগ থেকে ৫ম, ৮ম ও ১০ম স্থান অর্জন করেছিল এই বিদ্যালয়ের শিক্ষার্থীরা। প্রতি বছর এস.এস.সি পরীক্ষায় বিপুল সংখ্যক ছাত্রী জিপিএ ৫ (গোল্ডেন সহ) পেয়ে উত্তীর্ণ হয়। ফলশ্রুতিতে ১৯৯৭ সালে এই বিদ্যালয়টি জাতীয় পর্যায়ে শ্রেষ্ঠ শিক্ষাপ্রতিষ্ঠান ইসাবে স্বীকৃতি লাভ করে। ২০১২ সালে ঢাকা শিক্ষা বোর্ডে জে এস সি পরীক্ষায় ১০ম স্থান, ২০১৩ সালে ২০তম স্থান এবং ২০১৪ সালে ১১তম স্থান লাভ করে।
## তথ্যসূত্র

বিষয়শ্রেণী:টাঙ্গাইল জেলার বিদ্যালয়
বিষয়শ্রেণী:১৮৮২-এ ব্রিটিশ ভারতে প্রতিষ্ঠিত
বিষয়শ্রেণী:১৮৮২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বালিকা বিদ্যালয়
সরকারি রূপনগর মডেল স্কুল এন্ড কলেজ

**সরকারি রূপনগর মডেল স্কুল এন্ড কলেজ**, বাংলাদেশের রাজধানী ঢাকার মিরপুরে (রূপনগর) একটি মাধ্যমিক বিদ্যালয় ও কলেজ। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। এটি একাধারে প্রাথমিক, মাধ্যমিক ও উচ্চ মাধ্যমিক শাখায় শিক্ষাকার্যক্রম পরিচালনা করছে। বর্তমানে প্রতিষ্ঠানটিতে বাংলা মাধ্যমে প্রাথমিক, মাধ্যমিক ও উচ্চ মাধ্যমিক শাখায় প্রায় ৮ হাজার ছাত্র-ছাত্রী অধ্যয়ন করছে।

## ইতিহাস
রুপনগর সরকারি মডেল স্কুল এন্ড কলেজ বাংলাদেশের রাজধানী ঢাকার মিরপুরে একটি সরকারী শিক্ষা প্রতিষ্ঠান। এটি বাংলাদেশের সরকারী বিদ্যালয়গুলোর মধ্যে অন্যতম একটি শিক্ষা প্রতিষ্ঠান। ২০০৬ সালে শিক্ষা মন্ত্রণালয়ের আওতায় এই প্রতিষ্ঠানটি প্রতিষ্ঠিত হয়। ২০১৭ পর্যন্ত বেসরকারীভাবে শিক্ষাকার্যক্রম পরিচালনা করে আসছিল। ২০১৭ সালে প্রতিষ্ঠানটি পুরোপুরিভাবে সরকারী প্রতিষ্ঠানে রূপান্তরিত হয়। বর্তমানে প্রতিষ্ঠানটির প্রাথমিক, মাধ্যমিক এবং উচ্চ মাধ্যমিক শাখায় প্রায় ৮ হাজার ছাত্র ছাত্রী অধ্যয়ন করছে।
[alt=সরকারি রূপনগর মডেল স্কুল অ্যান্ড কলেজ|বাম|থাম্ব|[https://grmsc.edu.bd সরকারি রূপনগর মডেল স্কুল অ্যান্ড কলেজ]](https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:GRMSC-B.jpg)

## অবস্থান
১৬ এবং ১৮নং রোড, রূপনগর আবাসিক এলাকা, রূপনগর, মিরপুর ২, ঢাকা ১২১৬

## ছাত্র ছাত্রী
বর্তমানে এই বিদ্যালয়ে প্রায় ৮ হাজার ছাত্র ছাত্রী অধ্যয়ন করছে।

## শিক্ষক সংখ্যা
এই বিদ্যালয়ের শিক্ষক সংখ্যা প্রায় ৫০জন। বর্তমানে এ বিদ্যালয়ের প্রধান শিক্ষক হলেন প্রফেসর মোহা : আলাউদ্দিন আল আজাদ। 

## আধুনিক ব্যবস্থা
এই বিদ্যালয়ের শিক্ষার্থীরা আধুনিক মেশিনে আইডি কার্ড স্ক্যান করে। সাথে সাথে সক্রিয় পদ্ধতিতে তাদের উপস্থিতি গণনা হয়ে যায় এবং তাদের পিতা/মাতার মোবাইলে SMS পৌঁছে যায়। যা এখানের অন্যতম আকর্ষন।  

## অন্যান্য
কর্মকর্তা কর্মচারী সংখ্যা কর্মকর্তা কর্মচারী সংখ্যাঃ প্রায় ২৫ জন। ক্লাসের সময়সূচীঃ শীতকালে সকাল সাড়ে ৮টা থেকে দুপুর ২টা পর্যন্ত। গ্রীষ্মকালে সকাল ৮টা থেকে দুপুর ১টা ১৫মিনিট পর্যন্ত। লাইব্রেরীতে প্রায় ১০ হাজার বইয়ের সমাহার বিদ্যমান। এখানে আছে একটি অফিস রুম এবং তার পাশেই আছে অধ্যক্ষের কক্ষ্য। সরকারি রূপনগর মডেল স্কুল অ্যান্ড কলেজে আছে জিমনেসিয়াম, কম্পিউটার রুম।  
### ফলাফল
পি.এস.সিঃ সন্তোষজনক

জে.এস.সিঃ অত্যধিক সন্তোষজনক

এস.এস.সিঃ অত্যধিক সন্তোষজনক

এইচ.এস.সিঃ সন্তোষজনক

## বাড়তি সুবিধাসমূহ

এ বিদ্যালয়ের কিছু বিশেষ সুবিধা হচ্ছে -

১) অনেক বড় খেলার মাঠ।

২) টিচার স্টুডেন্টদের জন্য লিফটের সুবিধা। 

৩) উন্নত শিক্ষা ব্যবস্থা 

৪) আধুনিক পদ্ধতিতে উপস্থিতি গণনা।  

## তথ্যসূত্র

## বহিঃসংযোগ


শিক্ষা মন্ত্রণালয়ের প্রকল্পাধীন ১২টি 'মডেল স্কুল ও কলেজ'



**সরকারি প্রতিষ্ঠান (৯টি):**

* সরকারি মোহাম্মদপুর মডেল স্কুল অ্যান্ড কলেজ
* সরকারি রূপনগর মডেল স্কুল এন্ড কলেজ
* লালবাগ সরকারি মডেল স্কুল এন্ড কলেজ
* শ্যামপুর সরকারি মডেল স্কুল এন্ড কলেজ
* চট্টগ্রাম সরকারি মডেল স্কুল এন্ড কলেজ
* রাজশাহী সরকারি মডেল স্কুল এন্ড কলেজ
* বরিশাল সরকারি মডেল স্কুল ও কলেজ
* খুলনা সরকারি মডেল স্কুল এন্ড কলেজ
* সিলেট সরকারি মডেল স্কুল এন্ড কলেজ




**বেসরকারি প্রতিষ্ঠান (৩টি):**
* বিয়াম মডেল স্কুল ও কলেজ, ঢাকা
* বিয়াম মডেল স্কুল ও কলেজ, রংপুর
* বিয়াম মডেল স্কুল ও কলেজ, বগুড়া



**পরিচালক:**
* মাধ্যমিক ও উচ্চশিক্ষা অধিদপ্তর (সরকারি)
* বিয়াম ফাউন্ডেশন (বেসরকারি)



বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:ঢাকা জেলার বিদ্যালয়
বড়দল দক্ষিণ ইউনিয়ন

**দক্ষিণ বড়দল ইউনিয়ন** বা **বড়দল (দক্ষিণ) ইউনিয়ন** বাংলাদেশের সুনামগঞ্জ জেলার একটি ইউনিয়ন । এটি তাহিরপুর উপজেলার অন্তর্গত ৭টি ইউনিয়নের মধ্যে একটি এবং বাংলাদেশ-ভারত সীমান্তের অতি সন্নিকটে অবস্থিত।

## অবস্থান
দক্ষিণ বড়দল ইউনিয়নের উত্তরে উত্তর শ্রীপুর ইউনিয়নের কিয়দংশ, দক্ষিণে তাহিরপুর সদর ও উত্তর শ্রীপুর ইউনিয়নের কিয়দংশ, পূর্বে উত্তর বড়দল ইউনিয়ন ও উত্তর বাদাঘাট ইউনিয়ন এবং পশ্চিমে উত্তর শ্রীপুর ইউনিয়ন অবস্থিত। ভারতের সাথে সরাসরি কোন সীমান্ত না থাকলেও ভারতের মেঘালয় রাজ্য এই ইউনিয়নের উত্তর সীমান্ত থেকে মাত্র ১ কি.মি. দূরে। 

## আয়তন
দক্ষিণ বড়দল ইউনিয়নের আয়তন ৪,২৬৯ একর।

## প্রশাসনিক এলাকা
দক্ষিণ বড়দল ইউনিয়ন  তাহিরপুর উপজেলার ৩নং ইউনিয়ন পরিষদ। এ ইউনিয়ন জাতীয় সংসদের ২২৪ নং নির্বাচনী এলাকা সুনামগঞ্জ-১ এর অংশ। এই ইউনিয়নের অধীনে ২১টি গ্রাম রয়েছে, যেগুলো হল-

## জনসংখ্যা
২০১১ সালের আদমশুমারী অনুযায়ী দক্ষিণ বড়দল ইউনিয়নের জনসংখ্যা ২৭,৯২০ জন; যার মধ্যে ১৩,৭৮৩ জন পুরুষ এবং ১৪,১৩৭ জন মহিলা।

## ভাষা ও সংস্কৃতি
লোকজন সুনামগঞ্জের আঞ্চলিক ভাষা ব্যবহার করে।

## শিক্ষা
দক্ষিণ বড়দল ইউনিয়নের সাক্ষরতার হার ৪৯.৬০%। এ ইউনিয়নে ১টি ডিগ্রী কলেজ, ১টি আলিয়া মাদ্রাসা, ৩টি কওমী মাদ্রাসা, ৩টি উচ্চ বিদ্যালয়, ১৭টি প্রাথমিক বিদ্যালয় ও ১ টি কম্পিউটার প্রশিক্ষণ কেন্দ্র (এনসিটিসি, কাউকান্দি বাজার)   রয়েছে।

## যোগাযোগ ব্যবস্থা
তাহিরপুর উপজেলার অন্যান্য ইউনিয়নের মত দক্ষিণ বড়দল ইউনিয়নের যোগাযোগ ব্যবস্থাও অত্যন্ত অপ্রতুল। যোগাযোগের জন্য মূলত শুকনো মৌসুমে পায়ে হাঁটা/বাইসাইকেল/মটরবাইক ও বর্ষা মৌসুমে নদীপথই ভরসা। ইউনিয়নের অভ্যন্তরে প্রায় ৪০০ কি.মি. পাকা রাস্তা ও ২,৫০০ কি.মি. কাঁচা রাস্তা আছে।

## নদী ও জলাভূমি
* মাটিয়ান হাওর
* বাংগার খাল
* গোলাঘাট বিল
* কুকুর কান্দির বিল
* কেন্দুয়া নদী
* পাটলাই নদী

## দর্শনীয় স্থান
মাটিয়ান হাওর: শীতকালে অতিথি পাখির সমাগম ঘটে; তাহিরপুর থেকে নৌকাযোগে যেতে হবে।

## অন্যান্য তথ্য
দক্ষিণ বড়দল ইউনিয়নে ১টি ডাকঘর, ৪টি বাজার, ১টি পরিবার কল্যাণ কেন্দ্র, ২৪টি মসজিদ, ১২টি ঈদগাহ মাঠ, ১৬ট কবরস্থান, ৬টি মন্দির ও ৩টি শ্মশান ঘাট আছে।

## টীকা

## তথ্যসূত্র


## আরও দেখুন

* তাহিরপুর উপজেলা;
* সুনামগঞ্জ জেলা;
* সিলেট বিভাগ;
* বাংলাদেশের ইউনিয়ন।

## বহিঃসংযোগ
* 
* Union Level Facilities of Sunamganj District 
* 
* 

বিষয়শ্রেণী:তাহিরপুর উপজেলার ইউনিয়ন
কেভিন ট্র্যাপ

**কেভিন ট্র্যাপ ** (জন্ম: ৮ জুলাই ১৯৯০) হলে জার্মানির একজন পেশাদার ফুটবলার, যিনি লিগ ১-এর ক্লাব প্যারিস সেন্ট জার্মেই এবং জার্মানি জাতীয় দলে একজন গোলরক্ষক হিসেবে খেলেন।

ট্র্যাপ ১. এফসি কাইসারস্লাউটের্নের হয়ে তার পেশাদার ক্যারিয়ার শুরু করেন, যেখানে তিনি বুন্দেসলিগার দুই মৌসুম অতিবাহিত করেছেন। ২০১২ সালে, তিনি মাত্র ১.৫ মিলিয়ন ইউরোর বিনিময়ে বুদেসলিগার অন্য এক ক্লাব এইন্টাখট ফ্রাঙ্কফুর্টে যোগদান করেন, যেখানে তিনি ৩ মৌসুম নিয়মিতভাবে খেলেন। তিনি উক্ত ক্লাবের হয়ে উয়েফা ইউরোপা লিগে খেলেছেন। অতঃপর ২০১৫ সালে, তিনি ১০ মিলিয়ন ইউরোর বিনিময়ে লিগ ১-এর ক্লাব প্যারিস সেন্ট জার্মেইয়ে যোগদান করেন, যেখানে তিনি বেশ কয়েকটি ঘরোয়া ট্রফি জয়লাভ করেছেন।

ট্র্যাপ জার্মানির যুব পর্যায়ে প্রায় ২৬-এর অধিক ম্যাচ খেলেছেন, যার মধ্যে ১১টি খেলেছেন জার্মানি অনূর্ধ্ব-২১ দলের হয়ে। ২০১৭ সালে জুন মাসে, তিনি আন্তর্জাতিক পর্যায়ে জার্মানির হয়ে অভিষেক করেন। তিনি ২০১৭ ফিফা কনফেডারেশন্স কাপ জয়ী জার্মান দলের একজন সদস্য ছিলেন।

## আন্তর্জাতিক ক্যারিয়ার
ট্র্যাপ জার্মানির বেশ কয়েকটি যুব পর্যায়ের দলের সদস্য ছিলেন, যার মধ্যে রয়েছে: জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবন জার্মানি অনূর্ধ্ব-২১। তিনি সর্বপ্রথম ২০১৫ সালের ১৩ই জুন তারিখে, জিব্রাল্টারের বিরুদ্ধে ২০১৬ উয়েফা ইউরোর বাছাইপর্বের এক ম্যাচের জন্য জাতীয় দলে ডাক পান।

২০১৭ সালের ৬ই জুন তারিখে, ট্র্যাপ ডেনমার্কের বিরুদ্ধে অভিষেক করেন, উক্ত ম্যাচটি ১–১ গোলে ড্র হয়েছিল। উক্ত ম্যাচে তিনি পূর্ণ ৯০ মিনিট খেলার সুযোগ পেয়েছিলেন। পরের মাসে, তিনি ২০১৭ ফিফা কনফেডারেশন্স কাপের জন্য দলে অন্তর্ভুক্ত হন। তার দল উক্ত প্রতিযোগিতাটি জয়লাভ করতে সক্ষম হলেও, তিনি একটি ম্যাচ খেলারও সুযোগ পাননি।

## সম্মাননা
### ক্লাব
;প্যারিস সেন্ট জার্মেই
*লিগ ১: ২০১৫–১৬, ২০১৭–১৮
*কুপ দে ফ্রান্স: ২০১৬–১৭
*কুপ দে লা লিগ: ২০১৬–১৭, ২০১৭–১৮
*ট্রফি দি চ্যাম্পিয়ন্স: ২০১৫, ২০১৬, ২০১৭

### আন্তর্জাতিক
;জার্মানি
*ফিফা কনফেডারেশন্স কাপ: ২০১৭

### ব্যক্তিগত
*উয়েফা চ্যাম্পিয়ন্স লিগ গ্রুপ পর্বের সেরা দল: ২০১৫

## তথ্যসূত্র

## বহিঃসংযোগ

*
*

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:জার্মান প্রবাসী ফুটবলার
বিষয়শ্রেণী:১. ফুটবল ক্লাব কাইজারস্লাউটার্ন ২-এর খেলোয়াড়
বিষয়শ্রেণী:১. ফুটবল ক্লাব কাইজারস্লাউটার্নের খেলোয়াড়
বিষয়শ্রেণী:আইন্ট্রাখট ফ্রাঙ্কফুর্টের খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ফ্রান্সে জার্মান প্রবাসী
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:মেরজিগ-ওয়াডার্নের ব্যক্তি
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:জার্মান প্রবাসী পুরুষ ফুটবলার
বিষয়শ্রেণী:পারি ফুটবল ক্লাবের খেলোয়াড়
উনিশ-কুড়ি

**উনিশ-কুড়ি** হল ভারতের কলকাতার এবিপি লিমিটেড (যারা *[[আনন্দবাজার পত্রিকা]]* ও *[[দ্য টেলিগ্রাফ (কলকাতা|দ্য টেলিগ্রাফের]]* প্রকাশক) থেকে প্রকাশিত অন্যতম নবীন একটি পাক্ষিক পত্রিকা। এটি বাংলা ভাষায় প্রকাশিত ৩৩-বছরের-পুরানো শিশুতোষ পত্রিকা আনন্দমেলার একটি নতুন বিভাগ হিসাবে শুরু হয়েছিল। এটি কলকাতায় প্রকাশিত হয়। আক্ষরিকভাবে এর নামটির অর্থ *১৯-২০*, এবং এর লক্ষ্যপূর্ণ পাঠক কিশোর-কিশোরী ও নবীন বয়স্করা।

## ইতিহাস এবং পত্রিকাটির বৃদ্ধি
প্রথম ১৯ জুন, ২০০৪ তারিখে প্রকাশিত, এই পত্রিকায় প্রাথমিকভাবে কিশোর-কিশোরীদের এবং তরুণ বয়স্কদের প্রতি দৃষ্টি নিবদ্ধ করা হয়েছিল। *উনিশ-কুড়ি*র এছাড়াও একটি সহকারী সংস্থা *উনিশ-কুড়ি কেরিয়ার* রয়েছে, যা পেশাগত বিষয় একচেটিয়াভাবে পরিচালনা করে।

## বিষয়বস্তু
*উনিশ-কুড়ি* একটি রঙিন চেহারা বজায় রাখে। যেখানে অনেক পত্রিকা  উপন্যাসের সাহায্যে চলে যাচ্ছে, *উনিশ-কুড়ি* তার পাঠকদের মধ্যে তার রোমান্টিক উপন্যাসের বিভাগটি দৃঢ়ভাবে প্রতিষ্ঠিত করেছে। এর পাঠকদের মধ্যে রোমাঞ্চকর গোত্রের কাহিনিগুলোও জনপ্রিয়। *উনিশ-কুড়ি* ধারাবাহিক উপন্যাসও প্রকাশ করে। নিয়মিত বিভাগগুলি হল:

* কভার গল্প
* মেইল ই-মেইল (পাঠকদের মেইল)
* টিন ফ্যাশন
* রূপচর্চা পরামর্শ
* ব্যক্তিগত সমস্যার সমাধান
* পেশা সম্পর্কিত টিপস
* হাসি/মজা
* বার্তা বোর্ড
* পাঠকদের ব্যক্তিগত অভিজ্ঞতা ভাগাভাগি
* ছোটগল্প
* ধারাবাহিক উপন্যাস
* সেলিব্রিটি সাক্ষাৎকার
* বিজ্ঞান এবং তথ্যপ্রযুক্তি বিশ্বের সর্বশেষ খবর
* জ্যোতির্বিদ্যা পূর্বাভাস
* ক্যাম্পাস সংবাদ
* বিতর্ক
* ক্যালেন্ডার (পাক্ষিক ঘটনাসমূহ)

*উনিশ-কুড়ি*র সর্বশেষ বিষয়বস্তু রূপম ইসলাম, কলকাতার জনপ্রিয় যুব আইকনের একটি বিশেষ কলাম, যেখানে রূপম তরুণদের পরামর্শ ও সমাধান প্রদান করেন।

পত্রিকাটি পাঠকদের নিবন্ধ ও কল্পসাহিত্য-অবদানে উৎসাহ প্রদান করে।

## ক্রিয়াকলাপ
*উনিশ-কুড়ি* ২০০৫ থেকে একটি *উনিশ-কুড়ি* মডেল হান্ট, এবং একটি সুরেলা কণ্ঠস্বর হান্টের মতো কার্যক্রম শুরু করেছে। এই প্রতিভা অন্বেষণ জনপ্রিয় হয়েছে।

## মূল লেখকগণ
* বিনায়ক বন্দ্যোপাধ্যায়
* সিজার বাগচী
* সঙ্গীতা বন্দ্যোপাধ্যায়
* রাজেশ বসু
* সুচিত্রা ভট্টাচার্য
* স্মরণজিৎ চক্রবর্তী
* সুকান্ত গঙ্গোপাধ্যায়
* সুনীল গঙ্গোপাধ্যায়
* পিনাকী ঘোষ
* রজত ঘোষ
* প্রচেত গুপ্ত
* সমরেশ মজুমদার
* কৃষ্ণেন্দু মুখোপাধ্যায়
* ইন্দ্রনীল সান্যাল
* পৌলমী সেনগুপ্ত

## আরও দেখুন
* *[[আনন্দমেলা]]*
* *[[আনন্দবাজার পত্রিকা]]*
* আনন্দ পাবলিশার্স
* যুব পত্রিকার তালিকা

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলা ভাষার সংবাদপত্র
বিষয়শ্রেণী:কলকাতার সংবাদমাধ্যম
বিষয়শ্রেণী:পশ্চিমবঙ্গের সংবাদপত্র
বিষয়শ্রেণী:২০০৪-এ পশ্চিমবঙ্গে প্রতিষ্ঠিত
বিষয়শ্রেণী:এবিপি গ্রুপ
বিষয়শ্রেণী:বাংলা ভাষার ম্যাগাজিন
বিষয়শ্রেণী:ভারতের দ্বি-সাপ্তাহিক ম্যাগাজিন
বিষয়শ্রেণী:ভারতের ম্যাগাজিন
বিষয়শ্রেণী:২০০৪-এ প্রতিষ্ঠিত ম্যাগাজিন
বিষয়শ্রেণী:কলকাতার গণমাধ্যম
ম্যাটস হুমেলস

**ম্যাটস ইয়ুলিয়ান হুমেলস** () হলেন জার্মানির একজন পেশাদার ফুটবলার, যিনি বুন্দেসলিগার অন্যতম সফল ক্লাব এফসি বায়ার্ন মিউনিখ এবং জার্মানি জাতীয় দলের হয়ে একজন সেন্টার-ব্যাক হিসেবে খেলেন।

তিনি তার খেলোয়াড়ি জীবনের শুরুতে এফসি বায়ার্ন মিউনিখের যুব পর্যায়ে খেলেছেন। অতঃপর ২০০৮ সালের জানুয়ারি মাসে, তিনি এক মৌসুমের জন্য বায়ার্ন মিউনিখের প্রতিদ্বন্দ্বী ক্লাব বরুসিয়া ডর্টমুন্ডে ধারে খেলতে যান। পরিশেষে তিনি ২০০৯ সালের ফেব্রুয়ারি মাসে, ক্লাবটির সাথে ৪ মিলিয়ন ইউরোর বিনিময়ে চুক্তিবদ্ধ হন। তিনি উক্ত ক্লাবের হয়ে ২টি লিগ ট্রফি জয়লাভ করেন এবং ২০১২–১৩ উয়েফা চ্যাম্পিয়ন লিগে রানার-আপ হন। ২০১৬ সালে মে মাসে, হুমেলস তার পূর্ববর্তী ক্লাবের সাথে পুনরায় চুক্তিবদ্ধ হন, যেটি ২০১৬ সালের ১লা জুন হতে কার্যকর হয়।

হুমেলস ২০১০ সাল হতে জার্মানি জাতীয় দলের হয়ে খেলছেন। তিনি এপর্যন্ত প্রায় ৬০-এর অধিক ম্যাচ খেলেছেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় জার্মানির প্রতিনিধিত্ব করেছেন।

## ক্যারিয়ার পরিসংখ্যান
### আন্তর্জাতিক

## সম্মাননা
### ক্লাব
;বরুসিয়া ডর্টমুন্ড
* বুন্দেসলিগা: ২০১০–১১, ২০১১–১২
* ডিএফএল-পোকাল: ২০১১–১২
* ডিএফএল-সুপারকাপ: ২০১৩, ২০১৪
* উয়েফা চ্যাম্পিয়ন্স লিগ: রানার-আপ: ২০১২–১৩

;বায়ার্ন মিউনিখ
* ডিএফএল-সুপারকাপ: ২০১৬, ২০১৭
* বুন্দেসলিগা: ২০১৬–১৭, ২০১৭–১৮

### আন্তর্জাতিক
;জার্মানি
* ফিফা বিশ্বকাপ: ২০১৪
* উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ২০০৯

### ব্যক্তিগত
* ইএসএম বছরের সেরা দল: ২০১০–১১, ২০১১–১২
* ফিফপ্রো বিশ্ব একাদশ ২য় দল: ২০১৪
* ফিফপ্রো বিশ্ব একাদশ ৩য় দল: ২০১৩, ২০১৭
* ফিফপ্রো বিশ্ব একাদশ ৪র্থ দল: ২০১৫, ২০১৬
* ফিফা বিশ্বকাপ পুরস্কার সকল তারকার দল: ২০১৪
* ফিফা বিশ্বকাপ স্বপ্নের দল: ২০১৪
* ক্যাস্ট্রল পারফর্মেন্স ইনডেক্স: ২০১৪ ফিফা বিশ্বকাপ (শীর্ষ ১১)
* উয়েফা ইউরোপা লিগ মৌসুমের সেরা দল: ২০১৫–১৬
* বুন্দেসলিগা মৌসুমের সেরা দল: ২০১৫–১৬, ২০১৬–১৭

## তথ্যসূত্র

## বহিঃসংযোগ

* জার্মানি জাতীয় দলে ম্যাটস হুমেলস 
* 
* 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:বরুসিয়া ডর্টমুন্ডের খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড়
বিষয়শ্রেণী:নর্ডরাইন-ভেস্টফালেনের ফুটবলার
বিষয়শ্রেণী:রেগিওনাললিগার খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:আসোচাৎসিওনে স্পোর্তিভা রোমার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইতালিতে জার্মান প্রবাসী ক্রীড়াবিদ
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:জার্মান প্রবাসী ফুটবলার
বিষয়শ্রেণী:জার্মান প্রবাসী পুরুষ ফুটবলার
জেনা অর্টেগা

**জেনা মারি অর্টেগা** (জন্ম সেপ্টেম্বর ২৭, ২০০২) হলেন একজন মার্কিন অভিনেত্রী। তিনি মার্কিন টেলিভিশন চ্যানেল দ্য সিডব্লিউ-এ প্রচারিত রোমান্টিক এবং হাস্যরস দৃশ্যকাব্যের ধারাবাহিক *[[জেইন দ্য ভার্জিন]]* এবং জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস দৃশ্যকাব্যের ধারাবাহিক *[[Stuck in the Middle (TV series)|স্টাক ইন দ্য মিডল]]* -এ তার অভিনীত চরিত্র সমূহের জন্য পরিচিত। এছাড়াও তিনি ডিজনি চ্যানেল-এ প্রচারিত রোমাঞ্চকর দৃশ্যকাব্যের এ্যানিমেশন ভিত্তিক ধারাবাহিক *[[এলেনা অব এভালর]]*-এ "প্রিন্সেস ইসাবেল" নামক চরিত্রটিতে কন্ঠ দিয়ে থাকেন।

## জীবন এবং কর্মজীবন
অর্টেগার বাবা মেক্সিকান বংশধর এবং তার মা, মিশ্রিত মেক্সিকান এবং পুয়ের্তোরিকান বংশধর। তিনি তার পিতা-মাতার ছয় জন সন্তানের মধ্যে চতুর্থ, তাই তিনি তার অভিনীত ধারাবাহিক "স্টাক ইন দ্য মিডল" এর চরিত্র "হার্লে দিয়াজ" এর সাথে সম্পর্কযুক্ত করেন, যেখানে তিনি সাতজন সন্তানের মধ্যে মধ্যমতম। অর্টেগা মাত্র ছয় বছর বয়স থেকেই অভিনয়ের প্রতি আগ্রহী হয়ে উঠেন। তার মা মনে করেছিলেন তিনি এর প্রতি আন্তরিক নয়, কিন্তু আট বছর বয়সের মধ্যেই তার মা এবং অভিনয় শিল্পী ব্যবস্থাপকদের সাহায্য নিয়ে, অর্টেগা অভিনয়ের জন্য পরীক্ষা দিতে শুরু করেন।

২০১৮ সালের মার্চ মাসে, অর্টেগা মার্কিন টেলিভিশন চ্যানেল এবিসি'র ছোট পর্দার টেলিছবি "ম্যান অফ দ্য হাউজ"-এর অভিনয় শিল্পীদের সাথে অভিনয়ের জন্য যোগদান করেন, যেখানে তিনি এলেনা নামক ভূমিকায় অভিনয় করেছেন, যাকে "একজন সুদর্শন এবং নীচমনা একমাত্র শিশু সন্তান, যে তার মামাতো/চাচাতো ভাই-বোনদের সাথে ভালভাবে মানিয়ে নিয়ে বসবাস করতে পারেনা", হিসেবে বর্ণনা করা হয়েছে। 

এছাড়া সম্প্রতি নেটফ্লিক্সের 'ওয়েডনেসডে'তে মুখ্য ভূমিকা পালন করে বহুল জনপ্রিয় হয়েছেন তিনি৷

তিনি Beetlejuice *Beetlejuice Beetlejuice সিনেমায় অভিনয় করেন।* 

## চলচ্চিত্র সমূহ

## তথ্যসূত্র

## বহিঃসংযোগ
*

বিষয়শ্রেণী:২০০২-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ক্যালিফোর্নিয়ার অভিনেত্রী
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:পুয়ের্তো রিকান বংশোদ্ভূত মার্কিন অভিনেত্রী
বিষয়শ্রেণী:মেক্সিকান বংশোদ্ভূত মার্কিন অভিনেত্রী
সিপাইথন

**সিপাইথন **হচ্ছে পাইথন প্রোগ্রামিং ভাষার একটা আরোপিত বাস্তবায়ন। এটা সি তে লেখা। এটা সর্বাধিক প্রচলিত পাইথন ইন্টারপ্রেটার। 

সিপাইথন একটা ইন্টারপ্রেটার। এটার বাহ্য়িক ফাংশন ইন্টারফেস দিয়ে সি বা অন্যান্য ভাষায় বাইন্ডিং লেখা সম্ভব।

## কাঠামো
সিপাইথন এর একটা সীমাবদ্ধতা হচ্ছে এটা গ্লোবাল ইন্টারপ্রেটার লক ব্য়বহার করে। যার কারণে পাইথন থ্রেডগুলো কেবল একটা  প্রসেস এ সীমাবদ্ধ হয়ে পড়ে। সমবর্তীতা অর্জন করতে গেলে একটা মাল্টিটাস্কিং অপারেটিং সিস্টেমে একাধিক সিপাইথন ইন্টারপ্রেটার চালাতে হয়। এর ফলে পাইথন প্রসেস গুলোর মাঝে যোগাযোগ রক্ষা কঠিন হয়ে পড়ে(*মাল্টিপ্রসেসিং* নামে একটা মডিউল আছে যেটা এক্ষেত্রে কিছুটা সহায়তা করে*)*।

বিষয়শ্রেণী:পাইথন বাস্তবায়ন
বিষয়শ্রেণী:উন্মুক্ত কম্পাইলার ও ইন্টারপ্রেটার
বিষয়শ্রেণী:মুক্ত পাইথন সফটওয়্যার প্রোগ্রাম
জাটিভাঙ্গা বধ্যভূমি

**জাটিভাঙ্গা বধ্যভূমি** বাংলাদেশের ঠাকুরগাঁও সদর উপজেলার শুখানপুখুরী ইউনিয়নের জাটিভাঙ্গা গ্রামে অবস্থিত ।

### জাটিভাঙ্গা বধ্যভূমি ইতিহাস

১৯৭১ সালের ২৬ মার্চ বঙ্গবন্ধু শেখ মুজিবুর রহমান কর্তৃক স্বাধীনতা ঘোষণার পর রাজাকার, আলবদর ও আল শামসের সহায়তায় হানাদার বাহিনী মুক্তিকামী জনগণের ওপর অমানবিক নির্যাতন ও হত্যাযজ্ঞ চালাতে শুরু করে। ১৯৭১ সালের ২৩ এপ্রিল ভোরে পাকিস্তানি বাহিনীর ভয়ে জগন্নাথপুর, চকহলদি, সিঙ্গিয়া, চন্ডিপুর, আলমপুর, বাসুদেবপুর, গৌরিপুর, মিলনপুর, খামারভোপলা, শুখানপুখুরীসহ বিভিন্ন গ্রামের কয়েক হাজার বাঙালি নর-নারী ও শিশু ভারতের উদ্দেশ্যে রওয়ানা দেয়।

পথিমধ্যে তারা জাটিভাঙ্গা গ্রামে বিশ্রামের জন্য অবস্থান করার সময় রাজাকার, আলবদর ও আল শামস বাহিনী পাকিস্তানি আর্মিদের খবর দেয় । 
পাকিস্তানি বাহিনীর দুই ট্রাক সৈন্য এসে ৩০০০-৩৫০০ জন নিরীহ মানুষকে হত্যা করে পাথরাজ নদীতে ফেলে দেয়।

### স্মৃতিসৌধ

নিহতদের স্মরণে ১৯৯৬ সালে পাথরাজ নদীর তীরে একটি স্মৃতিসৌধ নির্মাণ করা হয় ।

## তথ্যসূত্র

https://www.thedailystar.net/news-detail-200140,The Daily Star
http://www.prothomalo.com/bangladesh/article/1154621/%E0%A6%AD%E0%A6%BE%E0%A6%B2%E0%A7%8B-%E0%A6%A8%E0%A7%87%E0%A6%87-%E0%A6%B6%E0%A6%B9%E0%A7%80%E0%A6%A6%E0%A6%A6%E0%A7%87%E0%A6%B0-%E0%A6%AA%E0%A6%B0%E0%A6%BF%E0%A6%AC%E0%A6%BE%E0%A6%B0,প্রথম আলো
http://www.ekushey-tv.com/%E0%A6%86%E0%A6%9C-%E0%A6%A0%E0%A6%BE%E0%A6%95%E0%A7%81%E0%A6%B0%E0%A6%97%E0%A6%BE%E0%A6%93%E0%A7%9F%E0%A7%87%E0%A6%B0-%E0%A6%9C%E0%A6%BE%E0%A6%A0%E0%A6%BF%E0%A6%AD%E0%A6%BE%E0%A6%99%E0%A7%8D%E0%A6%97%E0%A6%BE-%E0%A6%97%E0%A6%A8%E0%A6%B9%E0%A6%A4%E0%A7%8D%E0%A6%AF%E0%A6%BE-%E0%A6%A6%E0%A6%BF%E0%A6%AC%E0%A6%B8/10919,Ekushey-tv
http://www.ntvbd.com/bangladesh/30015//print,NTV

বিষয়শ্রেণী:ঠাকুরগাঁও জেলার দর্শনীয় স্থান
বিষয়শ্রেণী:বাংলাদেশের বধ্যভূমি
বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা
বিষয়শ্রেণী:বাংলাদেশের স্মৃতিস্তম্ভ ও স্মারক
বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক